Jon Amil

Jon Amil Mateos, máis coñecido simplemente como Jon Amil, nado en Vigo o 17 de maio de 1988, é un médico e reintegracionista galego. Desde xullo de 2023, ocupa o posto de presidente da AGAL.

 Traxectoria 
miniatura|260px|Entrevista a Jon Amil en Nós TV.
De nai vasca e pai galego, viviu a súa infancia en Vigo. Malia criarse nunha contorna maioritariamente castelanfalante fíxose neofalante no segundo curso do bacharelato. Rematado o bacharelato pasou a estudar Medicina na Universidade de Santiago de Compostela. En 2007 fundou, xunto con máis estudantes, a Asemblea Libre de Estudantes de Medicina (ALEM), da cal foi o primeiro valedor. En 2013 iniciou a publicación dun blog: As MIR e unha noites, no que narraba as súas desventuras no estudo do exame do MIR (Médico Interno Residente) e co que acadou sona nas redes sociais galegas. Rematada a carreira emigrou ao País Vasco, onde traballou nun centro de recoñecementos médicos. De 2016 a 2023 formou parte do Conselho da AGAL e xestionou a conta de Twitter @emgalego, o seu consultorio lingüístico. 

O 9 de xullo de 2023 asumiu a presidencia da AGAL en substitución do filólogo Eduardo Maragoto.

 Actividade na rede 

A súa actividade na Internet galega comezou en 2007, coa creación dunha web de fans do Xabarín Club chamada Xeración Xabarín, que estivo activa ata marzo de 2013, cando tivo que pechar por indicación da CRTVG. En 2010 comezou a colaborar en Memoria Pixelada, a primeira web completamente en galego dedicada aos videoxogos, coa alcuña AmilGZ.Acerca de nós  en Memoria Pixelada En 2013 comezou o seu blog As MIR e unha noites, o que foi o seu proxecto máis grande ata o momento.

En decembro de 2015, xa como membro da AGAL, lanzou o consultorio lingüístico @emgalego,, que comezou como unha conta do Twitter pero acabou estendéndose por outras redes sociais, chegando mesmo a facer colaboracións puntuais con outras iniciativas como o Dígocho eu. En 2020 gañou os Premios do Galituiter, un certame autoorganizado pola comunidade galega do Twitter, e que lle outorgou o título non oficial de presidente do Galituiter durante o ano 2021.

Actualmente é un colaborador activo do Recuncho Gamer, o proxecto multiplataforma sobre videoxogos de Iago Gordillo. Destaca o seu papel co-creador do podcast Outeiro Verde, dedicado a Sonic the Hedgehog. Tamén é co-creador doutro podcast dedicado á serie Doutor Who, chamado Gallifrey Ceive, que foi finalista do Premio Pioneiro do concurso Youtubeir@s.

 Obra 
 Libros colectivos 


 Notas 

 Véxase tamén 

 Ligazóns externas 

 Artigos no Portal Galego da Língua.
 Artigos no Nós Diario.
 Artigos no Praza Pública.
 As MIR e unha noites (Día a día dun estudante de Medicina a preparar o exame MIR)
 Recuncho Gamer

Categoría:Nados en Vigo
Categoría:Nados en 1988
Categoría:Activistas pola normalización lingüística do galego
Categoría:Alumnos da Universidade de Santiago de Compostela
Categoría:Médicos de Galicia